Document ID: 31997R1031

KOMMISSIONENS FORORDNING (EF) Nr. 1031/97 af 6. juni 1997 om femte ændring af forordning (EF) nr. 413/97 om undtagelsesforanstaltninger til støtte for markedet for svinekød i Nederlandene
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og
ud fra følgende betragtninger:
På grund af udbrud af klassisk svinepest i visse produktionsområder i Nederlandene blev der ved Kommissionens forordning (EF) nr. 413/97 (3), senest ændret ved forordning (EF) nr. 924/97 (4), fastsat undtagelsesbestemmelser til støtte for markedet for svinekød i denne medlemsstat;
for at forbedre bekæmpelsen af klassisk svinepest har de nederlandske myndigheder indført forbud mod transport af svin i den sydlige del af Nederlandene; svin fra denne zone er underlagt veterinære og handelsmæssige restriktioner; de i forordning (EF) nr. 413/97 fastsatte undtagelsesforanstaltninger til støtte for markedet bør fra den 23. maj 1997 også omfatte denne zone;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 413/97 foretages følgende ændringer:
1) Artikel 2 affattes således:
»Artikel 2
Der kan kun leveres dyr opdrættet i de af de nederlandske myndigheder fastlagte zoner, som er anført i bilag II til denne forordning, og kun, såfremt de veterinærbestemmelser, som de nederlandske myndigheder har fastsat, gælder i disse zoner på dagen for leveringen af dyrene.«
2) Bilag II affattes som angivet i bilaget til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 23. maj 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. juni 1997.

Labels: 17
19
8
6
18